Regeringen vil indføre opholdsforbud og kontaktforbud for personer, der er dømt for terrorforbrydelser. Konkret bygger en del af forslaget på, at fremmedkrigere eller andre, der dømmes for terrorforbrydelser, kan få et forbud mod at færdes i bestemte områder.

Forbuddet vil i udgangspunktet gælde i en bestemt kommune. Men forbuddet kan både udvides og indsnævres til eksempelvis en bydel eller et boligkvarter. Samtidig ønsker regeringen, at det skal være muligt at forbyde terrordømte at have kontakt med bestemte personer. Det skriver Ritzau.

Justitsminister Nick Hækkerup (S) udtaler:

Det er nødvendigt at gå til stålet, når vi vil beskytte vores samfund mod terror. Det handler om landsforræderi og terrorforbrydelser, og der spiller fremmedkrigere en nøglerolle.

Min kommentar:

»Det er nødvendigt at gå til stålet,« siger justitsministeren. Alligevel vil regeringen ikke tage det danske statsborgerskab fra samtlige IS-terrorister og andre terrordømte. Man vil heller ikke udvise dem. De skal i stedet idømmes opholdsforbud.

IS-terrorister med et opholdsforbud i Aarhus må f.eks. gerne opholde sig i København. Det er sådan, Mette Frederiksen og co. passer på danskerne.

Terroristerne er ikke de eneste landsskadelige elementer i Danmark. Der findes også en hel del på Christiansborg.